Къэбэрдей-Балъкъэр Республикэм и Iэтащхьэ КIуэкIуэ Юрий Урысей студентхэм я махуэм ирихьэлIэу зэрызахуигъазэр
Ныбжьэгъу лъапIэхэ!
Си гуапэу сынывохъуэхъу Урысей студентхэм я махуэмкIэ.
ЩIалэгъуалэм, псом хуэмыдэу абыхэм я пэрыт гупым — студентхэм — хэхауэ куууэ зыхащIэ зэхъуэкIыныгъэхэр, иджырей зэманым пыщIа Iуэху нэхъыфIхэр. Фэ жэуап хэха фохь къэралым и къэкIуэнум, зэфIэкI зыбгъэдэлъ икIи зэпымыууэ ефIакIуэ Урысейр зэтегъэувэным хуэгъэзауэ.
Къэбэрдей-Балъкъэрым и студентхэм быдэу къагуроIуэ езыхэм я гъащIэр щалъхуа республикэм, зэрыщыту къэралым я къэкIуэнум зэрыпыщIар икIи шэч къытесхьэркъым абыхэм зэпымыууэ я зэхэщIыкIым зэрыхагъэхъуэнум, урысей студентхэм я хабзэ нэхъыфI дыдэхэм пащэ зэпыту зэрекIуэкIынум.
Си гуапэу сынывохъуэхъу узыншагъэ быдэ фиIэну, еджэным, Къэбэрдей-Балъкъэрым, ди Урысей иным я ефIэкIуэныгъэм хуэгъэза творческэ, жылагъуэ лэжьыгъэм фехъулIэну.
